rejauldu/bengali-wikipedia huggingface dataset:
তেল ও প্রাকৃতিক গ্যাস কর্পোরেশন (ওএনজিসি) একটি সরকারি খাতের ভারতীয় বহুজাতিক খনিজ তেল ও গ্যাস সংস্থা। এর নিবন্ধিত কার্যালয়টি নতুন দিল্লিতে অবস্থিত। পেট্রোলিয়াম ও প্রাকৃতিক গ্যাস মন্ত্রকের প্রশাসনিক নিয়ন্ত্রণাধীন এই সংস্থাটি ভারত সরকারের মালিকানাধীন। এটি দেশের বৃহত্তম তেল ও গ্যাস অনুসন্ধান ও উৎপাদনকারী সংস্থা এবং এটি ভারতের অপরিশোধিত তেলের প্রায় ৭০% (দেশের মোট চাহিদার প্রায় ৫৭% সমতুল্য) এবং প্রাকৃতিক গ্যাসের প্রায় ৮৮% উৎপাদন করে।  ভারত সরকার ২০১০ সালের নভেম্বর মাসে ওএনজিসিকে মহরত্নের মর্যাদা প্রদান করে।  সংস্থাটি ২০১২-২০১৮ অর্থবছরের জন্য ভারত সরকার কর্তৃক করা একটি সমীক্ষায় ভারতের বৃহত্তম মুনাফা অর্জনকারী পিএসইউ হিসাবে স্থান পেয়েছে। প্ল্যাটস অনুযায়ী শীর্ষ ২৫০ টি বিশ্বব্যাপী শক্তি সংস্থাগুলির মধ্যে এটি ৭তম স্থানে রয়েছে।  ভারত সরকার ১৯৫৫ সালের ১৮ আগস্ট ওএনজিসি প্রতিষ্ঠা করে। এটি ভারতের ২৬ টি পলল অববাহিকায় হাইড্রোকার্বন অনুসন্ধান ও  উত্তোলনের সাথে জড়িত এবং দেশে সংস্থাটির মালিকানাধীন ১১,০০০ কিলোমিটারের বেশি পাইপলাইনের পরিচালনা করছে। এর আন্তর্জাতিক সহায়ক সংস্থা ওএনজিসি বিদেশ-এর বর্তমানে ১৭ টি দেশে প্রকল্প রয়েছে। ওএনজিসি বিগত ৫০ বছরে বাণিজ্যিকভাবে উৎপাদিত ৭ টি বেসিনের মধ্যে ৬ টির আবিষ্কার করে এবং ভারতীয় বেসিনে হাইড্রোকার্বন তেল ও গ্যাসের পরিমাণ ৭.১৫ বিলিয়ন টনেরও বেশি যুক্ত করে।  বিশ্বব্যাপী পুরাতন ক্ষেত্রগুলি থেকে উৎপাদন হ্রাসের বিরুদ্ধে ওএনজিসি বিভিন্ন আইওআর (উন্নত তেল পুনরুদ্ধার) ও ইওর (বর্ধিত তেল পুনরুদ্ধার) প্রকল্পগুলিতে আগ্রাসী বিনিয়োগের সহায়তায় মুম্বাই হাইয়ের মতো ব্রাউনফিল্ডগুলি থেকে উৎপাদন বজায় রেখেছে। ওএনজিসি-এর ২৫-২৩% এর বর্তমান পুনরুদ্ধার ফ্যাক্টর সহ অনেকগুলি পুরাতন তল ক্ষেত্র রয়েছে। এর রিজার্ভ রিপ্লেসমেন্ট রেসিও ২০০৫ সাল থেকে ২০১৩ সালের মধ্যে একের অধিক হয়ে গেছে।   পণ্য ও সেবা  ওএনজিসি প্রধান ভারতীয় তেল ও গ্যাস পরিশোধক ও বিপণন সংস্থাগুলিকে অপরিশোধিত তেল, প্রাকৃতিক গ্যাস ও মূল্য সংযোজনীয় পণ্য সরবরাহ করে। ভারতীয় বাজারের জন্য সংস্থাটির প্রাথমিক পণ্যগুলি হল অপরিশোধিত তেল ও প্রাকৃতিক গ্যাস।  ২০১৬-১৭ অর্থবছরের জন্য পণ্য-ভিত্তিক উপার্জনের ব্রেকআপ (₹ বিলিয়ন): পণ্য  রাজস্ব অপোরিশোধিত তেল ৫৬২.৩৮ গ্যাস  ১৬৮.৮৮ এলপিজি ৩১.৪৮ অপোরিশোধিত তেল ৭৬.৮০ সি২-সি৩  ১৩.৮৮ এসকেও ৩.৬৯ অন্যান্য ১.৫৯ সামঞ্জস্য – ৩২.৭৪ মোট ৮২৫.৫২   তথ্যসূত্র    বহিঃসংযোগ     বিষয়শ্রেণী:ভারতের সরকারি মালিকানাধীন কোম্পানি বিষয়শ্রেণী:ভারতের তেল ও গ্যাস সংস্থা বিষয়শ্রেণী:১৯৫৬-এ দিল্লিতে প্রতিষ্ঠিত বিষয়শ্রেণী:১৯৫৬-এ প্রতিষ্ঠিত ভারতীয় কোম্পানি বিষয়শ্রেণী:তেল ও প্রাকৃতিক গ্যাস কর্পোরেশন বিষয়শ্রেণী:ভারতের তেল ও গ্যাস কোম্পানি বিষয়শ্রেণী:জাতীয় তেল ও গ্যাস কোম্পানি বিষয়শ্রেণী:ভারতে সদর দফতর বহুজাতিক কোম্পানি বিষয়শ্রেণী:দিল্লি ভিত্তিক কোম্পানি বিষয়শ্রেণী:নিফটি ৫০ বিষয়শ্রেণী:রাষ্ট্রীয় খেল প্রতসাহন পুরস্কার প্রাপক বিষয়শ্রেণী:ভারতের প্রাকৃতিক গ্যাস কোম্পানি বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
স্ট্যানলি ডে লা কোর্ট স্নুক (; জন্ম: ১১ নভেম্বর, ১৮৭৮ - মৃত্যু: ৬ এপ্রিল, ১৯৫৯) টেম্বুল্যান্ডের সেন্ট মার্কস এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন। ১৯০৭ সালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও ওয়েস্টার্ন প্রভিন্স দলের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন স্ট্যানলি স্নুক।   খেলোয়াড়ী জীবন  ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের পক্ষে খেলেছেন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন তিনি। ১৯ আগস্ট, ১৯০৭ তারিখে টেস্ট ক্রিকেটে অভিষেক ঘটে স্ট্যানলি স্নুকের। ঐ টেস্টে তিনি কোন রান তুলতে পারেননি।  তার ভাই টিপ স্নুক দক্ষিণ আফ্রিকার পক্ষে টেস্ট ক্রিকেটে অংশ নিয়েছিলেন। ৬ এপ্রিল, ১৯৫৯ তারিখে কেপ টাউনের ওয়েনবার্গে ৮১ বছর বয়সে স্ট্যানলি স্নুকের দেহাবসান ঘটে।   তথ্যসূত্র    আরও দেখুন   গর্ডন হোয়াইট  পার্সি শেরওয়েল  এক টেস্টের বিস্ময়কারী  ইস্টার্ন প্রভিন্স ক্রিকেট দল  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৭৮-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
নেপাল, সোভিয়েত ইউনিয়নের মস্কোতে অনুষ্ঠিত ১৯৮০ গ্রীষ্মকালীন অলিম্পিকে অংশগ্রহণ করে।  ইভেন্ট অনুযায়ী ফলাফল  30pxঅ্যাথলেটিক্স  পুরুষদের ১০০ মিটার  রঘুনাজ ওন্তা  * হিট — ১১.৬১ (→ এগুতে পারেন নি) পুরুষদের ১০০০০ মিটার  ফায়ার বাহাদুর দাহাল  * হিট — ৩১: ১৯.৮ (→ এগুতে পারেন নি) পুরুষদের ম্যারাথন  বাইকুন্তা মানানধার  * চূড়ান্ত — ২:২৩:৫১ (৩৭ তম স্থান →)  মুকুন্দ হরি শ্রেষ্ঠা  * চূড়ান্ত — ২:৩৮:৫২ (৪৫ তম স্থান →)   30px বক্সিং  পুরুষদের ফ্লাইওয়েট ( ৫১ কেজি)  রবিরাজ থাপা  # প্রথম রাউন্ড — বাই  # দ্বিতীয় রাউন্ড — রেফারি প্রথম রাউন্ড প্রতিযোগিতার বন্ধ পর জ্যানস ভারাদি (হাঙ্গেরি) কাছে হেরে যান  পুরুষদের ব্যান্টামওয়েট (৫৪ কেজি )  পুষ্কর ডজ শশী  # প্রথম রাউন্ড — বাই   # দ্বিতীয় রাউন্ড — আলী বেন ম্যাগেনিয়া (ফ্রান্স) এর কাছে হেরে যান, ওয়াক ওভার লস্ট  পুরুষদের ফেদারওয়েট (৫৭ কেজি)  নরেন্দ্র আপেল  # প্রথম রাউন্ড — বাই  # দ্বিতীয় রাউন্ড — রেফারি প্রথম রাউন্ড প্রতিযোগিতার বন্ধ পর সিডনেই দালরোবের (ব্রাজিল) কাছে হেরে যান  পুরুষদের হাল্কা-ত্তজনবিশেষ (৬৩.৫ কেজি)   বিষ্ণু মালাকার  # প্রথম রাউন্ড — রেফারি প্রথম রাউন্ড প্রতিযোগিতার বন্ধ পর রিয়ু বান-হোয়া (উত্তর কোরিয়া) কাছে হেরে যান   তথ্যসূত্র   অফিসিয়াল অলিম্পিক প্রতিবেদন  বিষয়শ্রেণী:অলিম্পিকে নেপাল বিষয়শ্রেণী:১৯৮০ গ্রীষ্মকালীন অলিম্পিকে দেশসমূহ
thumb|right|জোহান জ্যাকব রেইস্ক জোহান জ্যাকব রেইস্ক () ছিলেন একজন জার্মান প্রাচ্যবিদ। ১৭১৭ সালে তার জন্ম। মৃত্যু ১৭৭৪ সালে। যেসব প্রাচ্যবিদের হাত ধরে জার্মানে আরবি অধ্যয়নের পথচলা শুরু তিনি ছিলেন তাদের মধ্যে অন্যতম। তাকে জার্মানে আরবীচর্চার 'মুআসসিস' বা প্রতিষ্ঠাতাও বলে থাকেন অনেকে।  ১৭৩৩ খ্রিষ্টাব্দে জার্মানের লেইপযিগ বিশ্ববিদ্যালয়ে (Leipzig University) তে অধ্যয়নকালে তিনি কোন শিক্ষকের সহায়তা ছাড়া একা একাই আরবীভাষা শিক্ষা শুরু করেন। পরবর্তীতে তিনি হল্যান্ডের লাইডেন বিশ্ববিদ্যালয়ে গিয়ে সেখানকার লাইব্রেরিতে সংরক্ষিত বিপুল পরিমাণ হস্তলিখিত আরবী পান্ডুলিপি অধ্যয়ন করেন এবং আরবী সাহিত্য ও ইসলামী সভ্যতা নিয়ে খুব মনোযোগের সাথে গবেষণা চালিয়ে যান। একসময় তাকে এই বিশ্ববিদ্যালয়ে সংরক্ষিত আরবী পাণ্ডুলিপিগুলো তালিকাভুক্ত করার দায়িত্ব দেওয়া হয়। ফলে তিনি সেসব বইপুস্তক আরো বেশি পরিমাণে ঘাঁটাঘাঁটি করার সুযোগ পান। তখন তিনি ইবনে কুতাইবা রাহ. এর বিখ্যাত গ্রন্থ 'আলমাআরিফ', আবুল ফিদার 'আত-তারীখ', ইবনে আবী আসীবাহ এর 'উয়ুনু্ল আমবা ফী তবাকাতিল আতিব্বা' প্রভৃতি গ্রন্থের অনুলিপি তৈরি করেন।  এর আরো অনেকগুলো গ্রন্থের অনুলিপি তৈরি করারও তার সুযোগ হয়েছিলো।  ১৭৪৭ সালের আগস্ট মাসে তিনি হাজী খলীফার বিখ্যাত গ্রন্থ 'তাকওয়ীমুত তাওয়ারীখ' অনুবাদ করেন এবং সেই অনুবাদের ভূমিকাতে আরব ও ইসলামী বিষয়-আসয় বোঝানোর জন্য 'প্রাচ্য' শব্দটিকে ব্যবহার করাকে জোর গলায় প্রত্যাখান করে এর পরিবর্তে 'মুহাম্মাদী' বা 'ইসলামী' শব্দদ্বয় ব্যবহারের প্রস্তাব করেন। কারণ হিসেবে তিনি বলেন, 'প্রাচ্য' শব্দটা খুব বেশি অর্থবহ নয়। কেননা ইসলাম তো শুধু প্রচ্যকেন্দ্রিক কোন ধর্ম নয় বা প্রচ্যের সীমানাতে আবদ্ধ নয়। বরং প্রাচ্যকে ছাড়িয়ে এটি ছড়িয়ে গেছে পাশ্চাত্যে এবং ইউরোপের আনাচেকানাচে। এর বাইরেও আরো অনেকগুলো মূল্যবান কর্মসম্পাদন করেন তিনি। বিশেষকরে আরবী কবিতা নিয়ে তিনি সুন্দর সুন্দর কিছু কাজ করেছেন।  জোহান জ্যাকবের খুবই বিখ্যাত একটি উক্তি হলো, "নিশ্চয়ই যিনি সাহিত্যের ইতিহাস অধ্যয়ন করবেন তাকে এই ব্যাপারটি খুবই অবাক করবে যে, প্রাচ্যের বহু মানুষ সাহিত্যের সব ধরনের শাখা-প্রশাখায় বিচরণ করছেন এমন একটা সময়ে যখন কিনা ইউরোপ ডুবে আছে অজ্ঞাতা-মূর্খতা আর বর্বরতার নিকষকালো অন্ধকারের গর্তে।"  তিনি তার বইপত্রে ইসলামধর্ম ও নবীজী সাল্লাল্লাহু আলাইহি ওয়াসাল্লামকে নির্মোহ পর্যালোচনা করেছেন এবং অত্যন্ত ন্যায়-নিষ্ঠার সাথে তার গবেষণা ও অধ্যয়ন থেকে প্রাপ্ত তথ্য-অভিজ্ঞতাকে তুলে ধরেছেন। ইউরোপিয়ান পন্ডিতরা যেসব বানোয়াট অভিযোগ ও মিথ্যাচার করে আসছিলো সেগুলোর প্রতিবাদ করেন। যার ফলে তাকে খৃস্টমহলের রোষানলে পড়তে হয়েছিলো। তারা তাকে ধর্মদ্রোহিতার অভিযোগে অভিযুক্ত করেছিলো। চরম আর্থিক দৈন্যদশার ভেতর দিয়ে তিনি পুরোটা জীবন অতিবাহিত করেন। তবুও মিথ্যার সামনে নিজেকে গলিয়ে দেন নি। যতো দিন বেঁচে ছিলেন মেরুদন্ড সোজা রেখেই নিজের বিশ্বাসকে সঙ্গী করে দিনাতিপাত করেছেন।   তথ্যসূত্র   মওসুআতুল মুস্তাশরিকীন, আব্দুর রাহমান বাদাবী, ২৯৮ পৃ.  বিষয়শ্রেণী:জার্মান পণ্ডিত বিষয়শ্রেণী:১৭১৭-এ জন্ম বিষয়শ্রেণী:১৭৭৪-এ মৃত্যু বিষয়শ্রেণী:১৭১৬-এ জন্ম বিষয়শ্রেণী:জার্মান ভাষাতাত্ত্বিক বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
আবুল কাসেম (২ ফেব্রুয়ারি ১৮৭২ - ১০ অক্টোবর ১৯৩৬) ছিলেন ব্রিটিশ ভারতের একজন বাঙালি রাজনীতিবিদ।আবুল কাসেম, বাংলাপিডিয়া   জন্ম ও প্রারম্ভিক জীবন  আবুল কাসেম ১৮৭২ সালের ২ ফেব্রুয়ারি বেঙ্গল প্রেসিডেন্সির বর্ধমান জেলার কাশিয়ারা গ্রামে জন্মগ্রহণ করেন। তার পিতা আবদুল মজিদ সরকারের আবগারি শুল্ক বিভাগের কর্মকর্তা ছিলেন। তার দাদা খান বাহাদুর গোলাম আসগর ছিলেন ইস্ট ইন্ডিয়া কোম্পানির বিচার বিভাগের প্রধান সদর আমিন।  তিনি ১৮৯৪ সালে প্রেসিডেন্সি কলেজ থেকে বিএ পাস করেন।   রাজনীতি  আবুল কাসেম ১৮৯৫ সালে ভারতীয় জাতীয় কংগ্রেসে যোগ দেন। ১৮৯৬ সালে কলকাতায় কংগ্রেসের ১২তম বার্ষিক অধিবেশন অনুষ্ঠিত হয়। তিনি এই অধিবেশনে কলকাতার প্রতিনিধি ছিলেন।  তার চাচা নবাব আবদুল জব্বার ভোপালের মুখ্যমন্ত্রী ছিলেন। ১৮৯৭ থেকে ১৯০২ সাল পর্যন্ত তিনি তার ব্যক্তিগত সচিব হিসেবে কাজ করেছেন। ১৯০৪ সালে তিনি কংগ্রেসের কেন্দ্রীয় ওয়ার্কিং কমিটি এবং সাংবিধানিক কমিটির সদস্য হন। বঙ্গভঙ্গ বিরোধী মুসলিমদের মধ্যে তিনি অন্যতম ছিলেন এবং বঙ্গভঙ্গ বিরোধী আন্দোলনে উল্লেখযোগ্য ভূমিকা রাখেন।  কলকাতায় গঠিত ন্যাশনাল মোহামেডান অ্যাসোসিয়েশন নামক সংগঠনে তিনি বাংলা থেকে কেন্দ্রীয় কমিটির সদস্য নির্বাচিত হন। সংগঠনের সভাপতি ছিলেন মাদ্রাজের সৈয়দ মুহাম্মদ বাহাদুর। ভাইস প্রেসিডেন্ট এবং সেক্রেটারি ছিলেন যথাক্রমে মুহাম্মদ আলি জিন্নাহ এবং ব্যরিস্টার আবদুর রসুল। এছাড়া আবুল কাসেম বেঙ্গল মোহামেডান অ্যাসোসিয়েশনের প্রথম সেক্রেটারি ছিলেন। আবদুর রসুল ছিলেন এর প্রেসিডেন্ট। আবুল কাসেম ছিলেন বর্ধমান মোহামেডান অ্যাসোসিয়েশনের প্রতিষ্ঠাতা।  ১৯১৩ সালে তিনি বঙ্গীয় আইন পরিষদে বর্ধমান-বাঁকুড়া থেকে নির্বাচিত হন। ১৯১৯ সালে সংঘটিত জালিয়ানওয়ালাবাগ হত্যাকাণ্ড এবং রাউলাট আইনের প্রতিবাদে তিনি ১৯২০ সালে আইন পরিষদ থেকে পদত্যাগ করেন।  খিলাফত আন্দোলন শুরু হওয়ার পর তিনি ১৯২০ সালে আন্দোলনে যোগ দেন এবং খিলাফত কমিটির সদস্য হন। ১৯২০ সালে মাওলানা মুহাম্মদ আলির নেতৃত্বে ইউরোপে প্রেরিত প্রতিনিধি দলে তিনিও সদস্য ছিলেন।  আন্দোলনের পরে তিনি কংগ্রেস ত্যাগ করেন। ১৯১৯ সালে প্রণীত মন্টেগু চেমসফোর্ড‌ আইন অনুযায়ী গঠিত ভারতীয় আইন পরিষদে (১৯২১-১৯২৩) তিনি সদস্য ছিলেন। ১৯২৪-১৯২৬ সালে তিনি বঙ্গীয় আইন পরিষদের সদস্য মনোনীত হন। ১৯২৭ সালে তিনি নির্বাচিত সদস্য হিসেবে পুনরায় সদস্য হন। আমৃত্যু তিনি এই পদে ছিলেন।   সাংবাদিকতা  সুরেন্দ্রনাথ ব্যানার্জী‌র দ্য বেঙ্গলি পত্রিকায় আবুল কাসেম জীবনের প্রথমদিকে সহকারী সম্পাদক হিসেবে কাজ করেছেন। ১৯০৬ সালে তিনি ও ব্যারিস্টার আবদুর রসুল দ্য মোসলমান প্রকাশ করেন। তিনি পত্রিকার প্রথম সম্পাদক হন। এছাড়াও তিনি মুসলিম ক্রনিকল, মুসলিম আউটলুক পত্রিকার সাথে যুক্ত ছিলেন। সাপ্তাহিক পত্রিকা নবযুগ প্রকাশের সময় তিনি এ. কে. ফজলুল হককে সহায়তা করেছেন। তার প্রকাশিত ও সম্পাদিত পত্রিকার মধ্যে আরো রয়েছে প্রোগ্রেস, মুসলিম স্ট্যান্ডার্ড এবং সাপ্তাহিক মোসলেম বাণী পত্রিকা।   সমাজসেবা  বন্যাপ্রবণ বর্ধমান, বীরভূম ও বাঁকুড়া জেলার ত্রাণ ব্যবস্থাপনায় আবুল কাসেম সক্রিয়ভাবে অংশ নিতেন। দামোদর, অজয় ও কুনু নদীর প্রভাবে এসব অঞ্চলে প্রায় প্রতিবছর বন্যা দেখা দিত। রাস্তা, বিনামূল্যের স্বাস্থ্যকেন্দ্র এবং শিক্ষাপ্রতিষ্ঠান নির্মাণে তিনি সহায়তা করেছেন। বর্ধমান টাউন স্কুল তার উদ্যোগে নির্মিত হয়।   মৃত্যু  আবুল কাসেম ১৯৩৬ সালের ১০ অক্টোবর মৃত্যুবরণ করেন।   তথ্যসূত্র   বিষয়শ্রেণী:১৮৭২-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:পূর্ব বর্ধমান জেলার ব্যক্তি
সুধীর কুমার সরকার বিপ্লবী গুপ্ত সমিতিগুলির একটি অংশ ছিলেন যা ভারতের স্বাধীনতা আন্দোলনের অগ্রবাহিনী গঠন করেছিল। অরবিন্দ ঘোষ এবং লোকমান্য বাল গঙ্গাধর তিলকের মতো বুদ্ধিজীবী ও আধ্যাত্মিক গুরুদের দ্বারা পরিচালিত ও সহায়তায় জাতীয়তাবাদী আন্দোলন অত্যাচারী ব্রিটিশ শাসন থেকে স্বাধীনতার জন্য বিউগল বাজিয়েছিল।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ৭৯। সুধীর শ্রী অরবিন্দের দেহরক্ষী ছিলেন এবং শ্রী অরবিন্দের সাথে পরিবারের অন্যান্য সদস্যদের সাথে থাকতেন। তখনই শ্রী অরবিন্দ তাঁকে ইংরেজি শিখিয়েছিলেন। শ্রী অরবিন্দের পিতা ডাঃ কৃষ্ণধান্না ঘোষ এবং সুধীরের পিতা ডাঃ প্রসন্ন কুমার সরকার ছিলেন সহপাঠী।  জীবনী সুধীর কুমার সরকার ১৬ বছর বয়স পর্যন্ত খুলনা জিলা স্কুলে পড়াশোনা করেন। তিনি দুটি কারণে স্কুল ত্যাগ করেন, প্রথমত স্বদেশী আন্দোলনের কারণে এবং দ্বিতীয়ত, স্কুলের পরীক্ষায় দুটি বিষয়ে ফেল করার কারণে। তাঁর বাবা তাঁকে সাহেবগঞ্জে তাঁর ভাই নরেন্দ্র কুমার সরকারের কাছে পাঠিয়ে দেন, যিনি ভাগলপুরের সহকারী জেলর ছিলেন। তার বাবা তাকে বিশ্ববিদ্যালয়ে চাকরি পেতে বা পড়াশোনা চালিয়ে যেতে চেয়েছিলেন।  কলকাতা বিশ্ববিদ্যালয়ে পড়ার বা সরকারি চাকরি পাওয়ার কোনো ইচ্ছা তাঁর ছিল না। তাই তিনি প্রায় ১৫ দিন পর ভাইকে ছেড়ে কলকাতায় গিয়ে বারীন্দ্রকুমার ঘোষের সঙ্গে পরিচিত হন। ৪১ চম্পাতলা ১ম লেনের যুগান্তর অফিসে বারীন্দ্রের সঙ্গে তার পরিচয় হয়। পত্রিকা প্রকাশে তিনি সহযোগিতা করেন। বারীন্দ্র তাকে খুলনায় নিয়ে যান এই বলে যে, ধর্ম, আত্মত্যাগ ও রাজনৈতিক উদ্দেশ্য সাধনের মিশন আছে। মাতৃভূমির সেবা করা, মানুষের সেবা করাই ছিল তার মূল উদ্দেশ্য।  ১৯০৮ সালের ১১ মে আলিপুরের ম্যাজিস্ট্রেট এল বার্লির সামনে সুধীর কুমার সরকারের উপরোক্ত সমস্ত বক্তব্য পেশ করা হয়, তখন তাঁর বয়স ছিল মাত্র ১৮ বছর। আলিপুর বোমা মামলায় তিনি গুরুত্বপূর্ণ ভূমিকা পালন করেছিলেন।https://amritmahotsav.nic.in/district-reopsitory-detail.htm?26119 বিপ্লবী জীবন  বিপ্লবী হিসেবে সুধীর কুমারকে অবর্ণনীয় কষ্ট ভোগ করতে হয়েছিল। তিনি একটি নির্মম সাম্রাজ্য সংস্থা দ্বারা শিকার করা হয়েছিল যা অর্ধেক বিশ্ব শাসন করেছিল; তাকে সেলুলার জেলে নির্যাতন করা হয়েছিল, শয়তানের অন্যতম কুখ্যাত পরীক্ষাগার যেখানে মানুষের চেতনায় যা কিছু মহৎ তা কাপুরুষতায় নামিয়ে আনার জন্য পরীক্ষা-নিরীক্ষা চালানো হয়েছিল; ব্যর্থ হয়ে, শারীরিক সর্বনাশের দিকে। সুধীর কুমারকে উভয় ধরণের হাতুড়ির শিকার করা হয়েছিল তবে তিনি আধ্যাত্মিক এবং শারীরিকভাবে উভয়ই অক্ষত অবস্থায় আবির্ভূত হয়েছিলেন।https://auromaa.org/sudhir-sarkar-a-spirit-indomitable/  ১৯০৮ সালের ১০ মে সুধীর কুমারকে খুলনার বাড়ি থেকে গ্রেফতার করা হয়। অবশেষে পুলিশের কাছে জবানবন্দি দেন। ১৯০৯ সালে অভিযুক্ত হয়ে আন্দামান জেলে পাঠানো হয়। ১৯১৮ সালের ২২ মে তিনি জেল থেকে মুক্তি পান। ১৯২০ সালে তিনি সুনীতি দেবীকে বিয়ে করেন। এরপর তিনি ব্যবসায় জড়িয়ে পড়েন।  ১৯৪০ সালে তিনি নিয়মিত আশ্রম পরিদর্শন শুরু করেন। শ্রী অরবিন্দ তাঁকে ফরাসি ভাষা শিখিয়েছিলেন।https://sri-aurobindo.co.in/images/other/item_00432_e.htm   তথ্যসূত্র   বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:অনুশীলন সমিতি বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:খুলনা জিলা স্কুলের প্রাক্তন শিক্ষার্থী বিষয়শ্রেণী:হিন্দু-জার্মান ষড়যন্ত্র বিষয়শ্রেণী:বাঙালি হিন্দু বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:১৯৬৭-এ মৃত্যু বিষয়শ্রেণী:পশ্চিমবঙ্গের ভারতীয় স্বাধীনতা কর্মী
সাইমন জেমস জুপ (জন্ম ৮ সেপ্টেম্বর ১৯৮৫) একজন ব্রিটিশ কনজারভেটিভ পার্টির রাজনীতিবিদ যিনি ২০১৯ সালের সাধারণ নির্বাচনে ইস্ট ডেভনের সংসদ সদস্য (এমপি) হিসেবে নির্বাচিত হন।   প্রারম্ভিক জীবন এবং কর্মজীবন  জুপ ১৯৮৫ সালে প্লাইমাউথের ফ্রিডম ফিল্ডস হাসপাতালে জন্মগ্রহণ করেন। কিশোর বয়সে তিনি সপ্তাহান্তে স্থানীয় একটি রেডিও স্টেশনে স্বেচ্ছাসেবক হিসেবে কাজ করতেন। কলেজের পর, তিনি ডেভনের বাণিজ্যিক রেডিও স্টেশনগুলির উপস্থাপক হিসাবে কাজ করেছিলেন, পরে রাজনীতিতে প্রবেশের আগে বিবিসি এবং আইটিভি- র একজন সাংবাদিক এবং ম্যানেজার হয়েছিলেন।   রাজনৈতিক পেশা  জুপ ২০১৭ সালে সম্প্রচারের প্রধান হিসেবে কনজারভেটিভ ক্যাম্পেইন হেডকোয়ার্টার প্রেস অফিসে যোগদান করেন। তিনি ২০১৮ সালে ইংল্যান্ডের পশ্চিমের মেয়র টিম বোলসের বিশেষ উপদেষ্টা হিসেবে নিযুক্ত হন। ২০১৯ সালে, তিনি পররাষ্ট্র ও কমনওয়েলথ অফিসে প্রথম সচিব এবং পররাষ্ট্র সচিব ডমিনিক রাবের বিশেষ উপদেষ্টা হিসেবে যোগদান করেন।  ২০১৯ সালের নভেম্বরে পূর্ব ডেভনের জন্য রক্ষণশীল প্রার্থী হিসাবে স্যার হুগো সোয়ারের স্থলাভিষিক্ত হওয়ার জন্য জুপ নির্বাচিত হয়েছিল এবং ৫০.৮% ভোট এবং ৬,৭০৮ সংখ্যাগরিষ্ঠতার সাথে আসনটি জিতেছিল। ২০২০ সালের ফেব্রুয়ারিতে ট্রান্সপোর্ট সিলেক্ট কমিটি এবং ২০২১ সালের সেপ্টেম্বরে ডিজিটাল, সংস্কৃতি, মিডিয়া এবং স্পোর্ট কমিটির সদস্য হওয়ার জন্য জুপ এমপিদের দ্বারা নির্বাচিত হয়েছিল। তিনি এর আগে পরিবহণ বিভাগে সংসদীয় একান্ত সচিব হিসাবে দায়িত্ব পালন করেছেন এবং লেভেলিং আপ, হাউজিং এবং সম্প্রদায়ের জন্য বিভাগ করেছেন।  সীমানা পরিবর্তনের কারণে এবং পরবর্তী সাধারণ নির্বাচনে তার পূর্ব ডেভন নির্বাচনী এলাকা বিলুপ্ত করার কারণে জুপ ২০২৩ সালের প্রথম দিকে ঘোষণা করে যে তিনি পরবর্তী সাধারণ নির্বাচনে নতুন হোনিটন এবং সিডমাউথ নির্বাচনী এলাকায় প্রার্থী হিসেবে দাঁড়াবেন।   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:পূর্ব ডেভনের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:জীবিত ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~ যুদ্ধমন্ত্রী আলাপ ০৭:০০, ৮ অক্টোবর ২০২০ (ইউটিসি) দিওয়ানে আলম   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (বই) এর কোনো শর্তই পূরণ করছে না।  বইটি যদি দুই বা ততোধিক গুরুত্বপূর্ণ‌ প্রকাশিত কর্মের বিষয়বস্তু হয়। সূত্রকে বই থেকে স্বাধীন হতে হবে। এর মধ্যে রয়েছে সকল প্রকারের প্রকাশিত কর্ম যেমন খবরের কাগজের নিবন্ধ, অন্যান্য বই, টেলিভিশন ডকুমেন্টরি, সর্বাধিক বিক্রয়ের তালিকা, ও পর্যালোচনা। যেসব মাধ্যমকে বিবেচনা করা যাবে না তার মধ্যে রয়েছে প্রেস বিজ্ঞপ্তির পুনর্মুদ্রণ, ফ্ল্যাপ কপি অথবা এমন কোনো প্রকাশনা যাতে বইয়ের লেখক, প্রকাশক, এজেন্ট বা অন্যান্য সুবিধাপ্রাপ্ত কেউ বিজ্ঞাপন বা বই সম্পর্কে উল্লেখ করে। -  - এটি প্রযোজ্য নয় কারণ বইটি বর্তমান যুগের নয়।  বইটি যদি কোনো প্রধান সাহিত্য পুরষ্কার পায়।-- শুধুমাত্র কলকাতা আলিয়ার একজন শিক্ষক তাঁকে বাংলার তোতা বলেছেন যা কোনো প্রধান সাহিত্য পুরষ্কার নয়।  কোনো নির্ভরযোগ্য সূত্র কর্তৃক যদি বিবেচিত হয় যে বইটি কোনো উল্লেখযোগ্য বা গুরুত্বপূর্ণ‌ চলচ্চিত্র, বা অন্য শিল্প মাধ্যম, বা ঘটনা বা রাজনৈতিক বা ধর্মীয় আন্দোলনে গুরুত্বপূর্ণ প্রভাব ফেলেছে।--বইটি কোনো কাব্যধারার সৃষ্টি করে নি, বরং মির্জা গালিবের কাব্যধারায় অনুপ্রাণিত।  যেকোনো দেশে বইটি বর্তমানে বা পূর্বে যদি দুই বা ততোধিক বিদ্যালয়, কলেজ, বিশ্ববিদ্যালয় "বা" স্নাতকোত্তর পর্যায়ে নির্দেশনার মাধ্যম হিসেবে ব্যবহৃত হয় বা পূর্বে হত। -- এ সম্পর্কে কোনো তথ্য আমার জানা নেই। ভারতবর্ষের একাধিক মাদ্রাসায়/বিদ্যালয়ে পড়ানো হলে এক্ষেত্রে এটি পূরণ করবে।  বইটির লেখক যদি ঐতিহাসিকভাবে এতটাই গুরুত্বপূর্ণ হন যে তার লেখা যেকোনো লেখাই উল্লেখযোগ্য বিবেচিত হয়। তবে এর দ্বারা উইকিপিডিয়ার মানদন্ড অনুযায়ী বইয়ের লেখক গুরুত্বপূর্ণ বিবেচিত হবেন এমন নয় বরং বইয়ের লেখক ব্যতিক্রমী গুরুত্ব সম্পন্ন এবং লেখকের জীবন ও লিখিত কর্ম একাডেমিক অধ্যয়নের সাধারণ বিষয় হবে।--তার নিবন্ধটিতে তাঁকে এই বইয়ের জন্য উল্লেখযোগ্য হিসেবে ধরা হয়েছে। অর্থাৎ লেখক নিজে স্বতন্ত্রভাবে উল্লেখযোগ্য নন (তার সম্পর্কে অপসারণ প্রস্তাবনায় বলা হয়েছে)। ফলে তাঁর জন্য এই বইটি উল্লেখযোগ্য বিবেচিত হবে না। &dash;নকীব সরকার বলুন... ১৪:১৫, ২৪ সেপ্টেম্বর ২০২০ (ইউটিসি)  উল্লেখযোগ্য নয়। অপসারণ করা হউক — রিয়াজ (আলাপ) ০৭:১৭, ১ অক্টোবর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ত্রিবাঙ্কুর তামিলনাড়ু কংগ্রেস (টিটিএনসি) ছিল ভারতের ত্রিবাঙ্কুর-কোচিন রাজ্যের একটি রাজনৈতিক দল। দলটি স্যাম নাথানিয়েল দ্বারা প্রতিষ্ঠিত হয়েছিল এবং এর নেতৃত্বে ছিলেন এ. নেসামোনি, যারা উভয়ই ছিলেন পলিয়াদির বাসিন্দা।   ইতিহাস  ত্রিবাঙ্কুর রাজ্য ছিল ভারতের একটি রাজকীয় রাজ্য। এর জনসংখ্যার মধ্যে একটি জাতিগত মালয়ালি সংখ্যাগরিষ্ঠ এবং একটি তামিল সংখ্যালঘু অন্তর্ভুক্ত ছিল; পরবর্তীতে শিক্ষার ক্ষেত্রে ভাষাগত বৈষম্যের শিকার হন, এবং তামিল সংগঠনের নেতারা অর্থনৈতিক উন্নয়নের অভাবের কারণে অসুবিধার বিষয়ে উদ্বেগ প্রকাশ করেন। তামিল সংখ্যালঘুরা বেশ কয়েকটি রাজনৈতিক দল গঠন করেছে, যার মধ্যে একটি হল ত্রিবাঙ্কুর তামিলনাড়ু কংগ্রেস।  দলের মূল প্ল্যাটফর্ম ছিল ত্রিবাঙ্কুরের মধ্যে একটি পৃথক তামিল রাজ্য গঠন। দলটি ১৯৪৮ সালে প্রথম ত্রিবাঙ্কুর সাংবিধানিক বিধানসভা নির্বাচনে প্রতিদ্বন্দ্বিতা করে এবং ১২০-সিটের বিধানসভায় ১৪টি আসনে জয়লাভ করে।  ১৯৪৯ সালে ভারতের একীকরণের অংশ হিসাবে ত্রিবাঙ্কুর কোচিন রাজ্যের সাথে একীভূত হয়ে ত্রিবাঙ্কুর-কোচিন গঠন করে। রাজপ্রমুখ রাজ্যপাল হিসাবে নিয়োগ পান। ত্রিবাঙ্কুর তামিলনাড়ু কংগ্রেস পার্টি প্রথম ত্রিবাঙ্কুর-কোচিন বিধানসভা নির্বাচনে ৯  বা ১০  আসন জিতেছিল। বিধানসভায় এটি একটি ক্ষমতাসীন জোট গঠনের জন্য ভারতীয় জাতীয় কংগ্রেসকে সমর্থন করেছিল। রাজ্যের তামিল-ভাষী অংশগুলির বিষয়ে নীতি নিয়ে কংগ্রেসের সাথে মতপার্থক্যের কারণে এটি ১৯ মাস পরে এই সমর্থন প্রত্যাহার করে। ১৯৫৪ সালে দ্বিতীয় বিধানসভা নির্বাচনেটিটিএনসি ১২টি আসনে জয়লাভ করে। একই বছরে, টিটিএনসি তামিল-অধ্যুষিত তালুকগুলি যেমন থোভালাই, অগস্তেশ্বরম, কালকুলাম, ভিলাভানকোড, নেয়াতিঙ্করা, শেনকোট্টাই, দেবীকুলাম এবং পেরুমেডুকে মাদ্রাজ রাজ্যের সাথে একীভূত করার আহ্বান জানায়। ১৯৫৪ সালের আগস্টে এই একীভূতকরণের সমর্থনে টিটিএনসি দ্বারা সংগঠিত একটি রাস্তার প্রতিবাদ একটি সহিংস মোড় নেয়। পুলিশ নিয়ন্ত্রণ বজায় রাখার চেষ্টা করলে বিক্ষোভকারীদের ওপর গুলি চালায়। এতে চারজন নিহত এবং প্রায় এক ডজন আহত হয়েছেন।  রাজ্য পুনর্গঠন কমিশনের সুপারিশ অনুসরণ করে, রাজ্য পুনর্গঠন আইন, ১৯৫৬ ভারতীয় আঞ্চলিক বিচারব্যবস্থার পুনর্গঠন করে। এই প্রক্রিয়ায়, ত্রিবাঙ্কুর-কোচিনের কিছু তামিল অঞ্চল (বর্তমান কন্যাকুমারী জেলা ) মাদ্রাজ রাজ্যের (বর্তমান তামিলনাড়ু ) সাথে ১৯৫৬ সালের ১ নভেম্বর একীভূত হয়। অন্যান্য তামিল-সংখ্যাগরিষ্ঠ এলাকা ট্রাভাঙ্কোর-কোচিনে রয়ে গেছে, যার মধ্যে রয়েছে নেয়াতিঙ্কারা দক্ষিণ, নেদুমঙ্গাদ পূর্ব, দেবীকুলাম এবং পেরুমেডু। এই পুনর্গঠনের পর, ত্রিবাঙ্কুর তামিলনাড়ু কংগ্রেস সফলভাবে ত্রিবাঙ্কুর-কোচিন রাজ্য নির্বাচনে প্রার্থী করেছিল; একবার বিধানসভায়, তিনি তামিলনাড়ু রাজ্যে আরও তামিল অঞ্চলগুলিকে একীভূত করার জন্য লবিং করেছিলেন।  অঞ্চলগুলি একীভূত হওয়ার পরে নেতারা ১৯৫৭ সালে দলটি ভেঙে দিয়ে ক্ষমতাসীন কংগ্রেস দলে যোগদান করেন।   তথ্যসূত্র   বিষয়শ্রেণী:১৯৪৭-এ ভারতে প্রতিষ্ঠিত বিষয়শ্রেণী:১৯৫৭-এ বিলুপ্ত রাজনৈতিক দল বিষয়শ্রেণী:১৯৪৭-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত রাজনৈতিক দল বিষয়শ্রেণী:ত্রিবাঙ্কুর-কোচিনের রাজনৈতিক দল
Unspecified source for : {{subst:empty template|This template must be substituted to function.  [ Edit] this page and replace {{image source|...}} with {{subst:image source|...}} wherever you find it.<div style="display: none;">}}  70px|left|link= Thanks for uploading :. I noticed that the file's description page currently doesn't specify who created the content, so the copyright status is unclear. If you did not create this file yourself, then you will need to specify the owner of the copyright. If you obtained it from a website, then a link to the website from which it was taken, together with a restatement of that website's terms of use of its content, is usually sufficient information. However, if the copyright holder is different from the website's publisher, then their copyright should also be acknowledged.  As well as adding the source, please add a proper copyright licensing tag if the file doesn't have one already. If you created/took the picture, audio, or video then the  tag can be used to release it under the GFDL. If you believe the media meets the criteria at Wikipedia:Fair use, use a tag such as  or one of the other tags listed at Wikipedia:Image copyright tags#Fair use. See Wikipedia:Image copyright tags for the full list of copyright tags that you can use.  If you have uploaded other files, consider checking that you have specified their source and tagged them, too. You can find a list of files you have uploaded by following [}} this link]. Unsourced and untagged files may be deleted one week after they have been tagged, as described on criteria for speedy deletion. If the image is copyrighted under a non-free license (per Wikipedia:Fair use) then the image will be deleted 48 hours after ~~~~~. If you have any questions please ask them at the Media copyright questions page. Thank you. Do you want to opt out of receiving this notice?{{subst:<includeonly>empty template|</div>}}</includeonly>বিষয়শ্রেণী:ব্যবহারকারী সতর্কীকরণ টেমপ্লেট